
ДО 
ОБЩИНСКИ СЪВЕТ 
ГРАД БЕЛЕНЕ



ПРЕДЛОЖЕНИЕ

От Николай Йосифов Арабаджиев 
Председател на Общински съвет-Белене

Относно: Отчет за дейността на Общински съвет-Белене и изпълнение на приетите решения за периода месец юли 2025 г. – месец декември 2025 г.

Уважаеми дами и господа общински съветници,

На основание чл. 27, ал. 6 от Закона за местното самоуправление и местната администрация и чл. 16, ал. 1, т. 17 от Правилника за организацията и дейността на Общински съвет – Белене, неговите комисии и взаимодействието му с общинската администрация, представям на Вашето внимание Отчет за дейността на Общински съвет – Белене и неговите комисии за периода месец юли 2025 г. – месец декември 2025 г.

Решенията, които взе местният парламент в периода от юли до декември 2025 г. са 70 (седемдесет).
[bookmark: _GoBack]През втората половина на 2025 г. Общински съвет – Белене проведе 5 (пет) редовни заседания и 4 (четири) извънредни заседания.

От приетите решения през втората половина на 2025 г. - 63 (шестдесет и три) са изпълнени, 6 (шест) са в процес на изпълнение, като 1 (едно) предложение не е прието. За този период няма върнати  решения за ново обсъждане от областния управител. За същия период Общински съвет-Белене е приел дванадесет изменения на наредби, едно изменение на правилник, един етичен кодекс, два броя вътрешни правила и един общински годишен план, 

След влизането им в сила, решенията се предоставят на общинската администрация. В рамките на разглеждания отчетен период към Общински съвет – Белене продължават да функционират четири постоянни комисии и Комисия за предотвратяване и установяване на конфликт на интереси (КПУКИ). 

Броят на предложенията, които постоянните комисии са разгледали е отразен в:
- Таблица 1 - за периода от 01.07.2025 г. до 31.12.2025 г. 

Етапът на изпълнение на взетите решения от Общински съвет-Белене е отразен в:
- Приложение 1 - за периода от 01.07.2025 г. до 31.12.2025 г.

За 2025 г. началният план на бюджета на Общински съвет-Белене е по план в размер на 195 000 лева (сто деветдесет и пет хиляди лв.) Отчетът към 30.06.2025 г. е в размер на 89 644 лева (осемдесет и девет хиляди шестстотин четиридесет и четири лв.), а към 31.12.2025 г. е 99 449 лева (деветдесет и девет хиляди четиристотин четиридесет и девет лв.) (Приложение 2).

Таблица 1

	2 част 2025
	ПОСТОЯННИ КОМИСИИ

	
Заседания
	Образование, социални политики, култура, спорт и туризъм
	Здравеопазвне, обществен ред и сигурност, законност и контрол по изпълнение на решенията
	Регионална политика, общинска собственост, устройство на територията, екология, земеделиие и гори
	Икономика, бюджет, финанси и програми за финансиране
	Комисия за предотвратяване и установяване на конфликт на интереси

	
17.07.2025
	
8
	
6
	
2
	
10
	
-

	
11.09.2025
	
4
	
3
	
7
	
7
	
-

	
21.10.2025
	
15
	
14
	
19
	
18
	
-

	
25.11.2025
	
8
	
7
	
9
	
13
	
-

	
23.12.2025
	
6
	
7
	
6
	
7
	
-

	
ОБЩО
	
41
	
37
	
43
	
55
	
-





Работата на общинския съвет продължава по познатия начин. Покани за присъствие по време на заседания на постоянни комисии и сесии при обсъждане на дадени предложения се отправят лично към заинтересованите институции и физически лица. Своевременно адресирани материали до Общинския съвет се изпращат на електронните пощи на общинските съветници, кметове на кметства, служители в общинска администрация и на всички заинтересовани участници. Материали на хартиен носител се предоставят на съветниците, които изрично са изразили желанието си за това.

В официалния сайт на Община Белене – www.belene.bg, в раздел „Новини“ и раздел „Общински съвет“ се публикуват график и дневен ред за провеждане на заседанията на постоянните комисии към Общински съвет – Белене, дневен ред за сесии , протоколи от заседанията, взетите решения и техен указател, както и всички други нормативни документи, свързани с дейността на Общинския съвет. Информация освен в сайта на Общината, се публикува в общинския вестник „Дунавски новини“, на страницата на Общински съвет-Белене, в страницата „Бъдеще за община Белене“ и в профила на „Дунавски новини“ в социалната мрежа Фейсбук. 

Във връзка с обнародваните в ДВ бр. 8/26.01.2024 г. изменения на Закона за местното самоуправление и местната администрация от 01 февруари 2024 г. на сайта на община Белене продължават да се публикуват и материалите за заседанията на общинския съвет, протоколите и становищата от заседанията на постоянните комисии, създава се и се поддържа публичен електронен регистър на питанията на общинските съветници към кмета и отговорите към тях. Също предвид влезлите в сила от 1 юли 2024 г.  промени относно излъчването на откритите заседания на ОбС и на комисиите на ОбС в реално време в интернет чрез интернет страницата на общинския съвет или на общината и съхраняването на записите от заседанията на съответната интернет страница, Общински съвет-Белене продължава да спазва тези изисквания.

Общински съвет-Белене продължава добрата съвместна работа с БТА - Плевен. Сътрудничеството бележи началото си от септември 2024 г. От тогава насам всяко заседание на Общинския съвет се отразява от агенцията. Още през 2022 г. беше подписан Меморандум за сътрудничество между Национална асоциация на председателите на общински съвети в Република България и Българска телеграфна агенция. Ангажиментът е във връзка със законодателните промени, партньорството между двете институции и решението на ръководството на БТА за отразяване на работата на общинските съвети в страната, а не само в областните центрове, но и в общините на съответната област. Целта е да има публичност, прозрачност и повече информация, свързана с общините в страната, които се отнасят и за по-малките населени места.

Общински съвет-Белене, с подкрепата на Община Белене организира два творчески конкурса на тема „Свободата през моите очи” по повод Деня на Ботев и на загиналите за освобождението и независимостта на България и „Пазители на беленския бряг” по повод Ден на река Дунав.
В конкурсите участваха над 60 деца. Участниците бяха основно от СУ „Димчо Дебелянов”, ЦПЛР - ОДК, гр. Белене и ЦСРИ „Св. Винкенти”.
Награждаването се състоя преди началото на редовното заседание на Общинския съвет на 24 юли 2025 г. 

През август 2025 г., считано от 1 септември 2025 г., д-р Бистра Ангелова Павловска – дългогодишен председател на Общински съвет-Белене от 2015 г., се оттегли от поста си по лични причини.
На свое заседание на 18 септември 2025 г., с Решение №70 от 18.09.2025 г. Общински съвет-Белене избра Николай Йосифов Арабаджиев за председател на Общинския съвет. 
Последва избор за нов зам.-председател като с Решение №80 от 29.10.2025 г., Общински съвет-Белене избра Веселка Петрова Врайкова за заместник-председател на Общинския съвет.
За отчетния период председателят на общинския съвет към този момент д-р Бистра Павловска участва в две специализирани обучения:
· в периода от 6 до 9.07.2025 г. в к. к. Свети Влас в обучение организирано от Тренинг Фактори на тема  „Нови моменти в приложението на ЗПК – несъвместимост и декларации за имущество и интереси. Административна и съдебна практика от 2022 – 2025 г. в материята на конфликта на интереси”, с лектор адв. д-р Николай Николов.
· в периода от 9 до 12.07.2025 г. в к. к. Свети Влас в обучение организирано от Тренинг Фактори на тема  „Академия за общински съветници – ”Актуални моменти в законодателството относно работата на общинските съвети”, с лектор адв. д-р Николай Николов.
За отчетния период Николай Арабаджиев – председател на Общински съвет-Белене от 18 септември 2025 г. насам също посети различни събития:
·  в периода 12-14.10.2025 г. заедно с г-н Милен Дулев в к. к. Албена на Годишна среща на местните власти, организирана от НСОРБ.
· в периода от 7 до 10.11.2025 г. заедно с инж. Петър Ангелов – зам.-кмет на Община Белене по повод молдовския празник „Kasum Yourtusu” във фестивала „Bujaan zengenii” по покана на г-н Анатолий Топал – кмет на побратимената на Община Белене - Община Чадър Лунга, Република Молдова (съгласно Решение№103/28.08.2024 г. на Общински съвет-Белене и Споразумение за сътрудничество между двете общини от 06.09.2024 г.)
Председателят на Общински съвет-Белене и съветниците участват в различни чествания на празници, срещи, събития и поздравителни адреси.

С оглед на гореизложеното, предлагам Общински съвет – Белене да вземе следното 
РЕШЕНИЕ:

	На основание чл. 27, ал. 6 от Закона за местното самоуправление и местната администрация и чл. 16, ал. 1, т. 17 от Правилника за организацията и дейността на Общински съвет – Белене, неговите комисии и взаимодействието му с общинската администрация, Общински съвет – Белене  приема отчета за дейността на Общински съвет – Белене и неговите комисии за периода от месец юли 2025 г. до месец декември 2025 г. и приложенията към него.

Приложения:
1. Списък с решенията на Общински съвет – Белене, приети през периода от месец юли 2025 г. до месец декември 2025 г. и етапът им на изпълнение.
2. Отчет за изразходваните средства от бюджета на Общински съвет – Белене за периода от месец юли 2025 г. до месец декември 2025 г.

С уважение,

НИКОЛАЙ АРАБАЖДИЕВ
Председател на Общински съвет-Белене

